Id-Direttiva tal-Kunsill
tad-19 ta' Jannar 1982
li temenda l-Ewwel Direttiva tal-Kunsill, tat-23 ta' Lulju 1962, dwar l-istabbiliment ta' regoli komuni għal ċertu tipi ta' trasport ta' merkanzija bit-triq bejn l-Istati Membri
(82/50/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 75(1) tiegħu,
Wara li kkunsidra il-proposta mill-Kommissjoni,
Wara li kkunsidra l-opinjoni tal-Parlament Ewropew [1],
Wara li kkunsidra l-opinjoni tal-Kumitat Ekonomiku u Soċjali [2],
Billi huwa xieraq li jkun provdut li ċerti tipi ta' trasport, eżentati minn sistemi ta' kwota taħt l-ewwel Direttiva, tat-23 ta' Lulju 1962 [3], kif emendata l-aħħar bid-Direttiva 80/79/KEE [4], għandhom jiġu eżentati wkoll minn kull sistema ta' awtorizzazzjoni;
Billi ċerti tipi oħra ta' trasport jistgħu jiġu eżentati minn kull sistema ta' kwota jew awtorizzazzjoni,
ADOTTA DIN ID-DIRETTIVA
L-Artikolu 1
1. "14. It-trasport ta' spare parts għal bastimenti tal-baħar u inġenji ta' l-ajru.
15. Tranżitu, fi stat mhux mgħobbi, ta' vettura użata għat-trasport ta' merkanzija u maħsuba biex tissostitwixxi vettura li saret mhux tajba għas-servizz fi Stat Membru ta' xort'oħra minn dak li fih tkun irregistrata, u l-kontinwazzjoni, mill-vettura bil-ħsara, tat-trasport taħt kopertura ta' awtorizzazzjoni maħruġa għal vettura li saret mhux tajba għas-servizz.
16. It-trasport ta' oġġetti u biċċiet ta' l-arti għal eżibizzjonijiet jew għal skopijiet kummerċjali.
17. It-trasport okkażjonali ta' oġġetti u materjali esklussivament għall-pubbliċità jew skopijiet ta' informazzjoni.
18. It-trasport ta' materjal, proprjetajiet u annimali lejn jew minn eżibizzjonijiet teatrali, mużikali jew ta' film jew avvenimenti sportivi, ċirku, eżibizzjonijiet jew fieri, jew lejn jew mix-xandir ta' radju jew televiżjoni jew films:"
2. L-Anness II ta' l-ewwel Direttiva tat-23 ta' Lulju 1962 għandu jiġi emendat kif ġej:
(a) il-kliem tal-punt 2 għandhom jiġu sostitwiti b'dan li ġej:
"2. It-trasport ta' prodotti maħsuba bħala mħażen għal bastimenti tal-baħar jew inġenji ta' l-ajru."
(b) il-punti 3, 5 u 6 għandhom jitħassru.
L-Artikolu 2
L-Istati Membri għandhom jieħdu l-miżuri neċessarji biex jikkonformu ma' din id-Direttiva mhux iktar tard mill-1 ta' Jannar 1983. Għandhom jinfurmaw lill-Kummissjoni b'dan qabel l-1 ta' Lulju 1982.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fid-19 ta' Jannar 1982.